
Rozsudok bez odôvodnenia Okresného súdu Galanta z 27. marca 2025, sp. zn. 32P/20/2025, ECLI:SK:OSGA:2025:2325200366.4
Súd: Okresný súd Galanta
Spisová značka: 32P/20/2025
ECLI: ECLI:SK:OSGA:2025:2325200366.4
Dátum vydania: 27. 3. 2025
Forma: Rozsudok bez odôvodnenia
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 32P/20/2025 2325200366 27. 03. 2025 JUDr. Andrea Sátorová ECLI:SK:OSGA:2025:2325200366.4
Rozsudok bez odôvodnenia Okresný súd Galanta v konaní vedenom pred sudkyňou JUDr. Andreou Sátorovou v právnej veci navrhovateľa: A. B., nar. XX.XX.XXXX, bytom C. D. XXX, voči manželke navrhovateľa: E. B., nar. XX.XX.XXXX, bytom C. D. XXX, o návrhu na rozvod manželstva a úpravu rodičovských práv a povinností k maloletým deťom B., F., nar. XX.XX.XXXX, G., nar. XX.XX.XXXX, H., nar. XX.XX.XXXX, bytom ako rodičia, v konaní zastúpení kolíznym opatrovníkom Úradom práce, sociálnych vecí a rodiny Galanta, takto rozhodol: I. Súd manželstvo A. B., nar. XX.XX.XXXX a E. B., I. J., nar. XX.XX.XXXX, uzavreté dňa 15.10.2015 v K., zapísané v knihe manželstiev matričného úradu Galanta, zväzok L., ročník XXXX, strana XX, poradové číslo XX, rozvádza. II. Súd schvaľuje rodičovskú dohodu v nasledovnom znení: Maloleté deti sa zverujú do striedavej osobnej starostlivosti rodičov a to tak, že maloleté deti F., G. E. H. budú v osobnej starostlivosti matky počas bežného školského roka, t. j. s výnimkou prázdnin a sviatkov, vždy od piatku nepárneho kalendárneho týždňa od 16:00 hod. nepretržite do nasledujúceho piatka párneho kalendárneho týždňa do 16.00 hod, v osobnej starostlivosti otca počas bežného školského roka, t. j. s výnimkou prázdnin a sviatkov, vždy od piatka párneho kalendárneho týždňa od 16:00 hod. nepretržite do nasledujúceho piatka nepárneho kalendárneho týždňa do 16.00 hod. s tým, že ten z rodičov, ktorého starostlivosť začína, si v čase začiatku starostlivosti maloleté deti vyzdvihne v školskom resp. predškolskom zariadení, ktoré maloleté deti aktuálne navštevujú. V prípade, ak deň / čas prevzatia / odovzdania pripadne na deň pracovného pokoja, školského voľna alebo sa maloleté deti z iného dôvodu v čase ich prevzatia nebudú v školskom resp. v predškolskom zariadení nachádzať, je miestom odovzdania a prevzatia maloletých bydlisko rodiča, ktorého osobná starostlivosť o maloleté deti končí. Obaja rodičia sú oprávnení zastupovať a spravovať ich majetok. Počas trvania striedavej osobnej starostlivosti otec je povinný prispievať na výživu maloletých detí výživným vo výške XX Eur mesačne na každé dieťa, ktoré je povinný platiť vždy do 15. dňa v mesiaci vopred k rukám matky, počnúc dňom vykonateľnosti rozsudku. Počas trvania striedavej osobnej starostlivosti sa upravuje styk rodičov s maloletými deťmi počas špeciálneho režimu, teda počas prázdnin a sviatkov nasledovne: Maloleté deti budú v starostlivosti matky počas prázdnin a sviatkov: - v párnom kalendárnom roku počas veľkonočných prázdnin od posledného dňa vyučovania pred začiatkom prázdnin od 15:00 hod. do prvého dňa vyučovania po veľkonočných prázdninách do 15:00 hod., v nepárnom kalendárnom roku počas jarných prázdnin pre kraj obvyklého pobytu mal. detí od posledného dňa vyučovania pred začiatkom prázdnin od 15:00 hod. do dňa vyučovania po jarných prázdninách do 15:00 hod, v párnom kalendárnom roku počas letných prázdnin od 30.6. od 15:00 hod do 16.7. do 18:00 hod a od 1.8. od 18:00 hod do 16.8. do 18:00 hod, v nepárnom kalendárnom roku počas letných prázdnin od 16.7. od 18:00 hod do 1.8. do 18:00 hod a od 16.8. od 18:00 hod do 31.8. do 18:00 hod. Každý kalendárny rok počas jesenných prázdnin od posledného dňa vyučovania
pred začiatkom prázdnin od 15:00 hod. do prvého dňa vyučovania po jesenných prázdninách do 15:00 hod., každý nepárny kalendárny rok v čase od posledného dňa vyučovania pred začiatkom vianočných prázdnin od 15,00 hod. do 24.12. do 15,00 hod. a v čase od 30.12. od 15,00 hod. do prvého dňa vyučovania v nasledujúcom kalendárnom roku do 15,00 hod. Každý párny kalendárny rok počas vianočných prázdnin v čase od 24.12. od 15,00 hod. do 30.12. do 15,00 hod.
Maloleté deti budú v starostlivosti otca počas prázdnin a sviatkov: - v nepárnom kalendárnom roku počas veľkonočných prázdnin od posledného dňa vyučovania pred začiatkom prázdnin od 15:00 hod. do prvého dňa vyučovania po veľkonočných prázdninách do 15:00 hod., v párnom kalendárnom roku počas jarných prázdnin pre kraj obvyklého pobytu mal. detí od posledného dňa vyučovania pred začiatkom prázdnin od 15:00 hod. do dňa vyučovania po jarných prázdninách do 15:00 hod, v párnom kalendárnom roku počas letných prázdnin od 16.7. od 18:00 hod do 1.8. do 18:00 hod a od 16.8. od 18:00 hod do 31.8. do 18:00 hod. v nepárnom kalendárnom roku počas letných prázdnin od 30.6. od 15:00 hod do 16.7. do 18:00 hod a od 1.8. od 18:00 hod do 16.8. do 18:00 hod, každý párny kalendárny rok počas vianočných prázdnin v čase od posledného dňa vyučovania pred začiatkom prázdnin od 15,00 hod. do 24.12. do 15,00 hod. a v čase od 30.12. od 15,00 hod. do prvého dňa vyučovania v nasledujúcom kalendárnom roku do 15,00 hod. každý nepárny kalendárny rok počas vianočných prázdnin v čase od 24.12. od 15,00 hod. do 30.12. do 15,00 hod. III. Žiaden z účastníkov nemá nárok na náhradu trov konania. Poučenie: Proti výroku II. tohto rozsudku, ktorým bola schválená rodičovská dohoda, nie sú rodičia oprávnení podať odvolanie (§ 122 CMP). Proti výroku I. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325200366.4 (dáta aktuálne k 12. 11. 2026). Záväzné je znenie zverejnené súdom.




